Tekcem tmurt n Igrikiyen ar tdukla tarufit deg useggass n 1981. Xas imiren ur tessaweḍ ara tmurt ad tili tamurt n Turuft ama di tdamsa ama di tikli n tmetti ines. Yerna ar assa n ussan win iwexxern i temdinin ad iYil di tmura umaḍal wis qrad i illa. Maca Turuft ur tezmir ara ad tt-ejj Tagrikt deffir es imi amezruy n ta anect ilat. D nettat id-isnulfan Turuft n wassa d nettat i ttaâlima tadelsant, tamezruyt n Turuft.
Ama si tama n Turuft ama si tama n Tegrikt, xas akken txus Tegrikt Yillen ad tt-jjevden d asawen. Dacu assmi teqqim kan d tidukla turufit ur d-illi iqiḥ n dir.
Anekcum ines ar umnaḍ n Euro yusa-d kif kif. Wa iYil d ayen ilhan i wa. Timura illan d lsas n tdukla tarufit am Llalman d Urumi iffeY fell asent diYen imi anekcum n umaslaḍ amaynut d leswaq imaynuten illeddin i lluzinat nsen. Dagi nwalla d akken tevna Yef ṭmaâ. Am useqqaḍ itetten s wallen: ittseqqi-d irennu-d almi i isseger kra din. DiYen netta Llalman d Fransa ldint tiwwura i tmura am Tegrikt d Purtugal s ṭmaâ, assa ḥeslent deg sent.
Di 2010 tevda twaYit tadamsant. Lbankat tigrikiyin vdant ttxasant deg isurdiyen d Turuft tessurug asent akken a tt sâeddi tagnitt. Maca simal tessurug simal Igrikiyen ttṣarifen mebla ceḥḥa. Simal ttṣerrifen ugar n wayen d-ssassayen simal tezren di lvir n ṭṭlava. Ṭṭlava teddun yid-s tYedweftin ittalin rennun.
Tadamsa n tmura am tin n umdan. Ma illa Yur-s 200$ agur agi, akken ad iṣarf 300$ ilaq ad irḍel 100$. Lbanka as ireḍlen laqent as tYedweftin mawel fiḥel ma teṛza aqerruy is. Ad nenni s tYedweftin ilaq ad yerr 110$. Agur nniḍen kif kif, ilaq ad yerr wid izrin 110$ d wid n tura diYen. Simal iteddu wakud simal itezzer umdan almi yufa-d iman-s ulac avrid ulac tifrat.
Tagrikt akka is-teḍra.
Syin lbankat is d-ireṭlen idrimen am lbanka talemmast n Turuft neY diYen FMI sersent fell-as ccurruḍt neY tiwtiltin akken a ttcuḥ, ad teqmeḍ tâebbuḍt, ad ttzeyyer agus.
Igrikiyen akken vYun zeyyṛen agus ur teffiY ara fell asen. Kra imusnawen n tdamsa, am vu Nobel, Paul Krugman, ittarun deg uYmis New York Times inna-d macci d ayen ilhan i tdamsa s umata, macci d ayen ittaṭafen afus i tdamsa iYlin akken ad tt ekker. Maca imḍebren n Turuft macci akka ittwalin tilufa. Masa Merkel, ma ur uYalen ara ar tqarâett Igrikiyen ur tettellez ara. Mazal ihi ad yili kra ger Igrikiyen d Turuft ussan agi id-iteddun xas akka rnan fkan asen cwiṭ n wakud (3 iseggassen) maca tawaYit ur tefri ara. U akud ur iferru ara tiwaYitin n tdamsa.
kab_Latn kab_Latn kab_Latn kab_Latn kab_Latn kab_Latn kab_Latn kab_Latn